Chobotohlavce

Chobotohlavce (lat. Cephalorhyncha alebo Scalidophora) sú taxón zvliekavcov.

Charakteristika
Sú to červovité živočíchy, ktorých telo sa (aspoň v larválnom štádiu) delí na hlavovú časť a trup. Ústa sú na krátkom, obyčajne zatiahnuteľnom chobote, odvodené morské typy majú aj tŕňovité výrastky: skalidy. Na povrchu tela je silná kutikula. Nervová sústava je jednoduchá, pásová. Vylučovanie vykonávajú protonefrídie, druhotne však môžu chýbať. Chobotohlavce sú ostatným kmeňom schizocoelomových živočíchov dosť vzdialené – brázdenie vajíčka je nedeterminované a ústa v procese ontogenézy vznikajú druhotne (anus zodpovedá blastoporu). Žijú voľne, parazitické sú nanajvýš larválne štádiá. Známych je asi 350 druhov, rozdelených do štyroch tried. Z nich len 2 (Priapulida a Nematomorpha) sú známejšie, ďalšie 2 (Kinorhyncha a Loricifera) sú veľmi málo početné skupiny prakticky neznámych drobných morských živočíchov.

 Systematika

Do kmeňa chobotohlavce (Cephalorhyncha/Scalidophora) patria:J. Zrzavy, S. Mihulka, P. Kepka, A. Bezdek, and D. Tietz. 1998. Phylogeny of the Metazoa based on morphological and 18S ribosomal DNA evidence. Cladistics 14:249-285TIRJAKOVÁ, E. et al. SYSTÉM EUKARYOTICKÝCH JEDNOBUNKOVCOV A ŽIVOČÍCHOV. 2015 S. 21, 22Scalidophora. In: Palaeos Ecdysozoa. In: Palaeos Howard, R. J., Giacomelli, M., Lozano-Fernandez, J., Edgecombe, G. D., Fleming, J. F., Kristensen, R. M., Ma, X., Olesen, J., Sørensen, M. V., Thomsen, P. F., Wills, M. A., Donoghue, P. C., & Pisani, D. (2022). The Ediacaran origin of ecdysozoa: Integrating fossil and Phylogenomic Data. Journal of the Geological Society, 179 (4). 
 trieda priapuly (Priapulidea)
 trieda rypáčikovce (Kinorhyncha)
 trieda pancierniky (Loricifera)  - presné zaradenie panciernikov v systéme je sporné (stav 2022), občas sa zaraďujú ako sesterský taxón taxónu Panarthropoda

Staršie sa do chobotohlavcov zaraďovali (ako ďalšia trieda) aj strunovce (Nematomorpha). Tieto sa v dnešných systémoch spravidla zaraďujú ako sesterský taxón hlístovcov (Nematoda).

Chobotohlavce (vrátane strunovcov) spolu s hlístovcami (Nematoda) v starších systémoch tvorili taxón Cycloneuralia (nazývaný občas aj okrúhlovce (Nemathelminthes) v jednom z mnohých možných významov tohto názvu - pozri v článku okrúhlovce).

 Referencie